<classify> SERIKALI kisiwa cha Songosongo imetakiwa kushirikisha wananchi katika kuibua na kubuni miradi ya kimkakati ambayo itakujwa endelevu katika kusaidia, kuanzisha na kupanua wigo wa vyanzo vipya vya mapato katika kisiwa hicho. Kisiwa hicho kipo katika wilaya ya Kilwa na maarufu sana kwa uchimbaji wa gesi na uvuvi wa samaki wakiwemo pweza.Akizungumza katika ufunguzi wa jukwaa la pili kla wadau wa sekta ya uzinduaji wa gesi asilia na mafuta kata ya Songosongo, Diwani wa kata hiyo Said Mwinyi alisema kitendo cha kisiwa hicho kuendelea kutegemea mrabaha wa asilimia 20 kutoka wilaya hautoi sura ya mbele ya kisiwa hicho wakati gesi itakapokuwa imekoma.Alisema pamoja na Mtandao wa Mashirika yasiyo ya kiserikali mkoa wa Lindi LANGO kuwezesha uwapo wa majukwaa hayo ambayo yamesaidia kutoa elimu wakati umefika kwa wananchi na serikali kuibua miradi mipya ili kisiwa kuwa na uhakika wa kipato cha mtu mmoja na jamii.Lango limeendesha majukwaa hayo kwa ufadhili wa Shirika la Open Society Initiatives For Eastern Africa OSIEA na moja ya mafanikio ni kuwezesha wananchi wa Songosongo kupata haki yao ya mrabaha kutoka halmashauri ya wilaya ya Kilwa, mrabaha ambao wamesema unawasaidia kurekebisha hali ya mapato na matumizi ya serikali kisiwani hapo.Majukwaa hayo ambayo yanakuwa eneo huru la kuulizana maswali kati ya wananchi na taasisi zinaozohusika na sekta ya uziduaji kisiwani Songosongo,yamelenga kuimarisha ushiriki wa wananchi, uwazi na uwajibikaji katika usimamizi wa mapato ya tozo ya huduma katika sekta ya uziduaji wa gesi asilia na mafuta.Diwani Mwinyi alisema mradi huo wa mwaka mmoja sasa umewezesha wananchi kuelewa masuala mbalimbali kuhusu sekta ya uziduaji na namna ambavyo sekta hiyo inachangia maendeleo na kuona tozo ya huduma ya kutoka halmashauri ya Kilwa inayosababishwa na gawio la asilimia 20 linavyofanyakazi katika kisiwa hicho.Alisema mafunzo yaliyotolewa na LANGO na kuwezeshwa kuundwa kwa majukwaa yamewezesha wananchi kuona na kuibua fursa mbalimbali zinazoambatana na sekta ya uziduaji gesi asilia na mafuta .Aidha kwa sasa wananchi wanaweza kuhoji fedha zao na kuona namna bora ya kuweza kuwekeza kwa manufaa ya vizazi vijavyo. Katika jukwaa hilo Ofisa Mtendaji wa kijiji cha Songosongo Hamza Hamza alisema kutokana na mafundisho na msaada wa LANGO, wameweza kubaini na kufuatilia halmashauri ya Kilwa ya tozo ya huduma kwa kijiji hicho yenye thamani ya sh milioni 254.Alisema halmashauri ya wilaya ya Kilwa ambayo ilijikopesha fedha hizo za kuanzia mwaka 2014 hadi 2018 kwa sasa imelipa kwa mikupuo miwili jumla ya Sh milioni 116 na kubakiza Sh milioni 138. Aidha Ofisa mtendaji huyo alisema kwamba Sh 29,800,000 kati ya fedha hizo, zimetumika kulipa posho ya walimu wanne wa kujitolea, posho kwa walinzi na kuchangia fedha za kambi ya darasa la saba na kidato cha nne mwaka huu.  <topic>: kitaifa 